CELEX: 21999D1028(09)
Language: da
Date: 1998-11-27 00:00:00
Title: Afgørelse truffet af Det Blandede EØS-Udvalg nr. 114/98 af 27. november 1998 om ændring af protokol 4 til EØS-aftalen om oprindelsesregler

Avis juridique important

|

21999D1028(09)

Afgørelse truffet af Det Blandede EØS-Udvalg nr. 114/98 af 27. november 1998 om ændring af protokol 4 til EØS-aftalen om oprindelsesregler  

EF-Tidende nr. L 277 af 28/10/1999 s. 0051 - 0051

AFGØRELSE TRUFFET AF DET BLANDEDE EØS-UDVALGNr. 114/98af 27. november 1998om ændring af protokol 4 til EØS-aftalen om oprindelsesreglerDET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, ogud fra følgende betragtninger:Protokol 4 til aftalen blev ændret ved afgørelse nr. 71/96 truffet af Det Blandede EØS-Udvalg den 22. november 1996(1);i forbindelse med ændringen af protokol 4 som led i udvidelsen af systemet for kumulativ oprindelse til at omfatte landene i Central- og Østeuropa, er reglen om forbud mod toldgodtgørelse eller -fritagelse formuleret sådan, at forskellige fortolkninger er mulige;det er derfor hensigtsmæssigt at foretage en ændring heraf for at sikre, at aftalen fungerer tilfredsstillende -TRUFFET FØLGENDE AFGØRELSE:Artikel 1Artikel 14, stk. 1, i protokol 4 affattes således: "1. De kontraherende parter yder ingen toldgodtgørelse eller -fritagelse af nogen art for materialer uden oprindelsesstatus, der benyttes til fremstilling af varer med oprindelse i EØS som omhandlet i denne protokol eller af varer med oprindelse i et af de i artikel 3 nævnte lande, for hvilke der er udstedt eller udfærdiget et bevis for oprindelse i henhold til bestemmelserne i afsnit V."Artikel 2Denne afgørelse træder i kraft den 28. november 1998, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.Artikel 3Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.Udfærdiget i Bruxelles, den 27. november 1998.På Det Blandede EØS-udvalgs vegneN. v. LIECHTENSTEINFormand(1) EFT L 21 af 23.1.1997, s. 12.